قطر دؤولتی‌نین امیری شیخ تمیم بن حمد آل ثانی "ثمره‌لی" سفر اولا‌راق قیمتلندیردیگی تورکیه‌دکی گؤروش‌لرینی باشا وورا‌راق اؤلکه‌سینه قاییدیب.
امیر آ ل ثانی توییتر حسابیندان ائتدیگی شرحده "قارداشیم جمهور باشقانی رجب طیب اردوغانلا آنکارا-دا قطر-تورکیه طرفداش‌لیغی چرچیوه‌سینده ثمره‌لی گؤروش‌لر کئچیردیم" ایفاده‌سینی ایشله‌دیب.
قطر و تورکیه خالق‌لاری‌نین ماراغی و منفعتی نامینه داوام‌لی اینکیشاف ائدن بو طرفداش‌لیغی گوجلندیرمک مقصدیله هر ایکی اؤلکه‌نین ایمکانلاریندان‌ داها چوخ ایستیفاده ائتمک قرارینا گلدیک‌لرینی بیلدیرن آل ثانی جمهور باشقانی اردوغانلا بعضی مؤوضوع لاردا اولوسلار آراسی و بولگه سل اینکیشاف‌لارلا علاقه‌دار فیکیر موبادیله‌سی آپاردیق‌لارینی قئید ائدیب.
امیرلیک دیوانی‌نین یازی‌لی آچیقلاماسیندا دا قطر دؤولتی امیری آل ثانی‌نین سفرینی تاماملایارکن اردوغانا "صمیمی قارشیلاما" اوچون تشککور ائتدیگی و تورک خالقینا و جمهور باشقانینا ترقی و فیراوان‌لیق آرزولادیغی ایفاده ائدیلیب.
آچیقلامادا "قطر و تورکیه طرف‌لری کئچیردیک‌لری گؤروش‌لرده ایکی اؤلکه آراسینداکی گوج‌لو قارداش‌لیق موناسیبت‌لرینی و موختلیف ساحه‌لرده ایستراتژی طرفداش‌لیغی مؤحکملندیرمک باره‌ده ایستک‌لی و قرارلی اولدوق‌لارینی تصدیقله‌دی‌لر" دئییلیب.
قطر امیری شیخ تمیم بن حمد آل ثانی تورکیه ایله قطر آراسیندا موختلیف ساحه‌لرده اینکیشاف ائدن ایکی طرف‌لی علاقه‌لری چرچیوه‌سینده کئچیریلن تورکیه-قطر یوکسک ایستراتژی کومیته‌سی‌نین آلتینجی ایجلاسیندا ایشتیراک ائتمک اوچون نوامبرین 26-دا تورکیه-‌یه گلیب.
تورکیه ایله قطر آراسیندا آیری-آیری ساحه‌لره دایر امکداش‌لیغی احاته ائدن اون سند ایمضالانیب.
